stanford-oval/wikipedia huggingface dataset:
חוק הגנת בעלי נשק
החוק

חוק הגנת בעלי נשק משנת 1986 (FOPA) התייחס לעוולות שהועלו בדו"ח ועדת המשנה של הסנאט משנת 1982. בין הרפורמות שנכללו בחוק החדש היו: פתיחה מחדש של מכירות בין-מדינתיות של רובים ארוכים בצורה מוגבלת, לגליזציה של משלוחי תחמושת באמצעות שירות הדואר של ארצות הברית, הסרת הדרישה לשמירת תיעוד על מכירות של תחמושת שאינה חודרת שריון והגנה פדרלית על העברה של כלי נשק דרך מדינות שבהן החזקת כלי נשק אלה תהיה בלתי חוקית.
החוק גם הכיל הוראה שאסרה על מכירה לאזרחים של מקלעים שיוצרו לאחר תאריך החקיקה והגבילה את מכירת הנשק הזה רק לצבא ולגורמי אכיפת החוק. לפיכך, בשנים שלאחר מכן, האספקה המוגבלת של מקלעים העומדים לרשות האזרחים גרמה לעלייה עצומה במחירם, כאשר רובם עלו יותר מ-10,000 דולר לרובה. לגבי כלי הנשק האוטומטיים הנמצאים בבעלות אזרחים פרטיים בארצות הברית, מדען המדינה ארל קרושקה טען: "כ-175,000 כלי נשק אוטומטיים קיבלו רישיון על ידי הרשות לאכיפת נושאי האלכוהול, הטבק, הנשק וחומרי הנפץ (הסוכנות הפדרלית האחראית על אכיפת חוק הפיקוח על הנשק (1968)) וראיות מצביעות על כך שאף אחד מכלי הנשק הללו לא שימש מעולם לביצוע פשע אלים".
החוק הורה שבדיקות הרשות לאכיפת נושאי האלכוהול, הטבק, הנשק וחומרי הנפץ לבדיקת ציות בעלי רישיונות הנשק להוראות החוק, יכולות להתבצע לא יותר מפעם אחת בשנה. לסעיף זה החרגה במקרה שתועדו הפרות מרובות בבדיקה, ובמקרה זה הרשות רשאית לבצע בדיקת המשך.
מכיוון שהדיון על חוק הגנת בעלי הנשק היה בשלביו האחרונים בבית הנבחרים לפני העברתו לסנאט, חבר בית הנבחרים, וויליאם ג'יי יוז (ניו-ג'רזי-המפלגה הדמוקרטית) הציע מספר תיקונים, כולל תיקון 777 שתיקן את החוק כך שיאסור בעלות אזרחית על מקלעים חדשים.
ב-10 באפריל 1986, תיקון 777 עבר בבית הנבחרים של ארצות הברית בהצבעה קולית. למרות מחלוקת מסוימת בשאלה האם היה צריך שההצבעה על התיקון תהיה הצבעה מתועדת (כך שכל הצבעה של אחד מחברי בית הנבחרים, בעד או נגד, תתועד ומאוחר יותר תופץ לציבור דרך התקשורת). הצעת חוק הגנת בעלי הנשק (1986) כולה אושרה בהצבעות בבית הנבחרים ובסנאט, ונחתמה ב-19 במאי 1986 על ידי הנשיא רונלד רייגן.
הערות שוליים

↑  James A. McClure, S.1030 - 97th Congress (1981-1982): A bill to protect firearms owners constitutional rights, civil liberties and rights to privacy., www.congress.gov, ‏1982-06-18
↑  "18 U.S. Code § 926A - Interstate transportation of firearms". law.cornell.edu. Legal Information Institute (LII). 1986.
↑  Kruschke, Earl R. (1995). Gun Control: A Reference Handbook. Santa Barbara, Calif: ABC-CLIO. ISBN 0-87436-695-X. OCLC 260209689.
↑  Davidson, Osha Gray (1998). Under fire: the NRA and the battle for gun control. University of Iowa Press. p. 77. ISBN 978-0-87745-646-9.
↑  FOPA Hughes Amendment VOTE APRIL 10 1986. 10 באפריל 1986. אורכב מ-המקור ב-2021-12-21. {{cite AV media}}:  (עזרה)
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
זרוע סרגל

מבנה גלקסיית שביל החלב - מערכת השמש מסומנת בנקודה הצהובה וניתן לראות את מיקומה על זרוע אוריון, במרכז הקואורדינטות
זרוע הסרגל (באנגלית: Norma Arm) היא זרוע ספירלית זעירה היוצאת ממרכז גלקסיית שביל החלב ונפרסת סביבו. החלק הפנימי של הזרוע נקרא "זרוע סרגל במובן הצר". החלק החיצוני של הזרוע מכונה גם זרוע ברבור, הנמצא מחוץ לזרוע פרסאוס או הזרוע החיצונית, שנמצאת רחוק ממרכז הגלקסיה מאשר מבזרוע ברבור.
לזרוע סרגל רדיוס של 15.5 ± 2.8 פארסק. הזרוע נקראת על שם קבוצת הכוכבים סרגל בה נצפית הזרוע מכדור הארץ.
כמו גלקסיות זעירות, שביל החלב מורכב ממסה גדולה של כוכבים, בצורה של דיסקה שטוחה עקב כבידה עצמית. הדיסקה מסתובבת עם המסה הצפופה המרכזית של הכוכבים, ונעה במהירויות גבוהות יותר מהאזורים השוליים של הדיסקה. כתוצאה מכך, התבנית אותה יוצרים הכוכבים שונה במבט ישר מלמעלה או מלמטה והדבר יוצר את הספירלה.
יעל אופנבך

| --- | --- |
אין תמונה חופשית
 לידה:  1968 (בת 56 בערך) חיפה, ישראל
 מוקד פעילות:  ישראל 
 עיסוק:  מוזיקאית, מתופפת ופזמונאית
 שיתופי פעולה בולטים:  הברירה הטבעית
 
יעל אופנבך (נולדה ב-1968) היא מוזיקאית, מתופפת ופזמונאית ישראלית. חברת להקת "הברירה הטבעית".
ביוגרפיה

נולדה בחיפה. למדה באנגליה מוזיקה הודית וטאבלה, וכן צילום. בשנת 1992 הצטרפה ללהקת הברירה הטבעית, ומאז היא חברה בלהקה כמתופפת ונגנית כלי הקשה.
הייתה בת זוגו של שלמה בר, מנהיג "הברירה הטבעית", ולהם שלושה בנים.
הפיקה וניהלה את ההופעות והסדנאות של בר בישראל ומחוצה לה. כמו כן היא מלווה נגנים הודים במוזיקה הודית קלאסית.
אופנבך עוסקת בכתיבה, וכמה משיריה הולחנו בידי שלמה בר ומושרים על ידי הברירה הטבעית. אחד משיריה, "גברת ריטה לין", יוצא נגד השימוש בריטלין לילדים.
ז'רמי בלה

ז'רמי בלה (בצרפתית: Jérémie Bela; נולד ב-8 באפריל 1993) הוא כדורגלן אנגולי-צרפתי המשחק בעמדת הקשר באומוניה 29 במאי.
קריירת מועדונים

בלה נולדה במלאן לאמא ממוצא אנגולי ולאבא מהרפובליקה הדמוקרטית של קונגו, אך רק כשהיה בן 9 קיבל אזרחות צרפתית. הוא שיחק כדורגל בקבוצות כדורגל מקומיות באזור מגוריו עד שבגיל 16 הצטרף לאקדמיה של לאנס. בנובמבר 2010 ערך את הופעת הבכורה שלו בקבוצת המילואים ובעונה שלאחר מכן הפך לשחקן הרכב בה וכבש 8 שערים ב-26 הופעות. ב-5 באוקטובר 2012 ערך את הופעת הבכורה שלו בקבוצה הבוגרת בניצחון 0-1 נגד שאמה ניור במסגרת ליגה 2. לאחר מינויו של אנטואן קומבוארה למאמן הקבוצה, חתם על חוזה לשלוש שנים במועדון.
ב-22 בינואר 2014 חתם לשנתיים וחצי בדיז'ון. 5 ימים לאחר מכן ערך את הופעת הבכורה שלו בקבוצה במשחק הליגה נגד אנז'ה שנגמר בתיקו 0-0. ב-20 באוקטובר הבקיע את שער הבכורה שלו בקבוצה בניצחון 0-3 נגד ואלנסיין. בחודש שלאחר מכן נעדר ממגרשי הכדורגל בגלל פציעה בשריר הירך האחורי. ב-29 בינואר 2016 חזר למגרשים והבקיע את השער היחיד בפנדל במשחק נגד קרטיי. בסיום העונה העפילה דיז'ון לליגה הראשונה ובלה חתם על חוזה לשנתיים נוספות.
ב-13 באוגוסט 2016 ערך את הופעת הבכורה שלו בליגת העל הצרפתית בהפסד 1-0 לנאנט. בעונה זו, בלה התקשה לשמור על מעמדו כשחקן הרכב ורשם רק 14 הופעות במדי הקבוצה.
באוגוסט 2017 חתם באלבסטה מהליגה הספרדית השנייה בכדורגל. ב-20 באוגוסט 2017 ערך את הופעת הבכורה שלו בקבוצה בתיקו 0-0 נגד גרנדה. ב-7 בספטמבר הבקיע צמד בהפסד 3-2 לאוססונה במסגרת גביע המלך הספרדי. באלבסטה שיחק שנתיים כאשר בעונתו השנייה רשם את עונת השיא שלו בקריירה עם 11 שערים ב-34 משחקים.
ב-7 בנובמבר 2019 עבר בהעברה חופשית לברמינגהאם סיטי מהפוטבול ליג צ'מפיונשיפ. יומיים לאחר החתימה, התחיל את הקריירה שלו בהפסד 1-0 לפולהאם. ב-7 בדצמבר הבקיע שער במרחק של 23 מטרים מהשער שזכתה בתואר שער העונה של המועדון.
ב-2 באוגוסט 2022 חתם לשנתיים בקלרמון פוט מליגת העל הצרפתית. ב-14 באוגוסט ערך את הופעת הבכורה שלו בקבוצה במשחק הליגה נגד סטאד ריימס.
בספטמבר 2024 חתם באומוניה 29 במאי מליגת העל הקפריסאית.
קריירה בינלאומית

בצעירותו, בלה שיחק בנבחרת הנוער של צרפת. הוא גם יכל היה לייצג את אנגולה או הרפובליקה הדמוקרטית של קונגו. במרץ 2017 זומן לסגל נבחרת הרפובליקה הדמוקרטית של קונגו. הוא גם נכלל בסגל המורחב נבחרת אנגולה לקראת גביע אפריקה לאומות 2019, אך סירב בטענה שהוא צריך לעזור לאלבסטה לעזור במאבקיה בליגה.
בספטמבר 2020 זומן בשנית לסגל נבחרת אנגולה וב-13 באוקטובר של אותה שנה ערך את הופעת הבכורה שלו בנבחרת במשחק ידידות לא רשמי נגד מוזמביק. כעבור כשנה קיבל אזרחות אנגולית וב-12 בנובמבר 2021 ערך את הופעת הבכורה הרשמית שלו בנבחרת בתיקו 2-2 נגד מצרים במסגרת מוקדמות מונדיאל 2022. בלה השתתף עם הנבחרת בגביע אפריקה לאומות 2023 בה רשם 3 הופעות כאשר במהלך הטורניר עזב על מנת להיות לצד אשתו שילדה את בנם.
תארים

שער העונה של ברמינגהאם סיטי: 2019/2020
ז'רמי דפלנש

ז'רמי דפלנש (בצרפתית: Jérémy Desplanches; נולד ב-7 באוגוסט 1994) הוא שחיין שווייצרי, זוכה מדליית ארד אולימפית (טוקיו 2020), סגן אלוף העולם (קוואנגג'ו 2019) ואלוף אירופה (גלאזגו 2018) במשחה ל-200 מטר מעורב אישי.
ביוגרפיה > 2018 > אלוף אירופה

באליפות אירופה שנערכה בגלאזגו, סקוטלנד באוגוסט 2018 זכה במדליית זהב במשחה ל-200 מטר מעורב אישי בתוצאה של 1:57.04 דקות, לפני פיליפ היינץ מגרמניה (1:57.83 דקות) ומקס ליצ'פילד מהממלכה המאוחדת (1:57.96 דקות).
ביוגרפיה > 2019 > סגן אלוף עולם

באליפות העולם שנערכה בקוואנגג'ו, קוריאה הדרומית ביולי 2019 זכה במדליית כסף במשחה ל-200 מטר מעורב אישי בתוצאה של 1:56.56 דקות, אחרי דאיה סטו מיפן (1:56.14 דקות) ולפני צ'ייס קייליש מארצות הברית (1:56.78 דקות).
ביוגרפיה > 2021

באליפות אירופה שנערכה בבודפשט, הונגריה במאי 2021 זכה במדליית כסף במשחה ל-200 מטר מעורב אישי בתוצאה של 1:56.95 דקות, אחרי הוגו גונזלס מספרד (1:56.76 דקות) ולפני אלברטו ראצטי מאיטליה (1:57.25 דקות).
ביוגרפיה > 2021 > מדליית ארד אולימפית

באולימפיאדת טוקיו שנערכה בסוף יולי זכה במדליית ארד במשחה ל-200 מטר מעורב אישי בשיא לאומי חדש של 1:56.17 דקות, אחרי ואנג שון מהרפובליקה העממית של סין (1:55.00 דקות) ודנקן סקוט מהממלכה המאוחדת (1:55.28 דקות). נוסף לכך, הוא סיים במקום 28 במשחה ל-100 מטר חזה בשיא לאומי חדש של 1:00.29 דקות.
ביוגרפיה > 2022

באליפות העולם שנערכה בבודפשט ביוני 2022 הוא סיים במקום 11 במשחה ל-200 מטר מעורב אישי בתוצאה של 1:58.31 דקות ובמקום 22 במשחה ל-100 מטר חזה בתוצאה של 1:01.24 דקות.
באליפות אירופה שנערכה ברומא, איטליה באוגוסט אותה שנה הוא סיים במקום רביעי במשחה ל-200 מטר מעורב אישי בתוצאה של  1:58.89 דקות.
ביוגרפיה > 2023

באליפות העולם שנערכה בפוקואוקה, יפן ביולי 2023 הוא סיים במקום 14 במשחה ל-200 מטר מעורב אישי בתוצאה של 1:58.29 דקות, במקום 23 במשחה ל-100 מטר חזה בתוצאה של 1:00.95 דקות ובמקום 15 במשחה שליחים 4x100 מטר מעורב בשיא לאומי חדש של 3:35.46 דקות, כשחיין חזה הוא קבע ב"זינוק שליחים" תוצאה של 1:00.96 דקות.
ביוגרפיה > 2024

באליפות העולם שנערכה בדוחה, קטר בפברואר 2024 הוא סיים במקום תשיעי במשחה ל-200 מטר מעורב אישי בתוצאה של 1:59.08 דקות. בשלב המוקדמות הוא קבע תוצאה של 1:58.17 דקות ועלה ראשון לשלב חצי הגמר ובמקום 26 במשחה ל-100 מטר חזה בתוצאה של 1:00.90 דקות.
באליפות אירופה שנערכה בבלגרד, סרביה בסוף יוני אותה שנה הוא סיים במקום חמישי במשחה ל-200 מטר מעורב אישי בתוצאה של 1:59.04 דקות.
באולימפיאדת פריז שנערכה בתחילת אוגוסט הוא סיים במקום 13 במשחה ל-200 מטר מעורב אישי בתוצאה של 1:58.93 דקות.
שיאים אישים > בריכה אולימפית

100 מטר חזה: 1:00.29 דקות (2021), שיא שווייץ
200 מטר מעורב אישי: 1:56.17 דקות (2021), שיא שווייץ
400 מטר מעורב אישי: 4:12.86 דקות (2019), שיא שווייץ
שיאים אישים > בריכת 25 מטר

200 מטר מעורב אישי: 1:53.51 דקות (2018)
400 מטר מעורב אישי: 4:03.71 דקות (2019), שיא שווייץ
יחסי בנגלדש–הוותיקן

| יחסי בנגלדש – קריית הוותיקן |
| --- | --- |
בנגלדש: קריית הוותיקן


בנגלדש: קריית הוותיקן
שטח (בקילומטר רבוע)
148,460: 0.49
אוכלוסייה
174,095,429: 498
תמ"ג (במיליוני דולרים)
437,415: 
תמ"ג לנפש (בדולרים)
2,513: 
משטר
דמוקרטיה פרלמנטרית: מונרכיה תאוקרטית אבסולוטית

יחסי בנגלדש–הוותיקן הם היחסים הדיפלומטיים המתקיימים בין הרפובליקה העממית של בנגלדש והוותיקן. לבנגלדש יש שגריר בוותיקן, והוותיקן מחזיק שגרירות בדאקה. הנונציו (שגריר הוותיקן) הוא איש דת בדרגת ארכיבישוף הנקרא שליח אפוסטולי. שגריר בנגלדש הנוכחי בוותיקן הוא עבדאללה חנן, ושליח הוותיקן בבנגלדש הוא ג'ורג' קוצ'ארי.
שני אפיפיורים ביקרו בבנגלדש לאורך השנים. ב-1970 ביקר פיוס השישי בארץ שאז עוד הייתה תחת שלטון פקיסטן, ובנובמבר 1986 ביקר בה יוחנן פאולוס השני. ראש ממשלת בנגלדש שק הסינה ואזד ביקרה בוותיקן פעם אחת.
יחסי יוגוסלביה–ישראל

| יחסי יוגוסלביה–ישראל |
| --- | --- |
יוגוסלביה: ישראל


יוגוסלביה: ישראל
משטר
רפובליקה עממית: דמוקרטיה פרלמנטרית

יחסי יוגוסלביה–ישראל היו יחסי חוץ היסטוריים בין ישראל והרפובליקה הפדרלית הסוציאליסטית של יוגוסלביה. יחסים ראשוניים חיוביים בין שתי המדינות הושפעו לאחר מכן באופן שלילי מהסכסוך הערבי-ישראלי ומהיחסים ההדוקים בין יוגוסלביה לחלק ממדינות ערב, במיוחד יחסי יוגוסלביה–מצרים. למרות ביטול היחסים הפורמליים לאחר מלחמת ששת הימים, חילופי דברים לא רשמיים נמשכו לאורך תקופת המלחמה הקרה.
היסטוריה

בין סוף מלחמת העולם השנייה והקמת מדינת ישראל יוגוסלביה התירה מעבר של אלף מעפילים יהודים לארץ ישראל, כחלק מהמאבק האנטי-אימפריאליסטי. יוגוסלביה הייתה אחת מ-11 חברות ועדת אונסקו"פ של האו"ם ואחת משלוש אשר הצביעו נגד ההצעה הסופית כאשר נציג יוגוסלביה תמך בפתרון דו-לאומי של מדינה אחת. יוגוסלביה הכירה בישראל ב-19 במאי 1948. באותה שנה פדרציית הקהילות היהודיות ביוגוסלביה ביקשה וקיבלה אישור מהשלטונות לשלוח עזרה חומרית ולארגן את ההגירה היהודית לישראל. ביוני 1949 הגיע לישראל שגריר יוגוסלביה (ציר) וב-13 ביולי 1949 הגיש את כתב האמנתו לנשיא המדינה. למעלה ממחצית מיהודי יוגוסלביה ששרדו את השואה היגרו לישראל. בניגוד למדינות קומוניסטיות אחרות במזרח ודרום מזרח אירופה, יוגוסלביה אפשרה את הגירת אזרחיה היהודים לישראל, אך אפשרה להם להחזיק אך ורק את רכושם המיטלטל בזמן שהמדינה תקבל את רכוש המקרקעין. יש מקורות שטוענים כי אישור זה היה תוצאה של השפעת משה פיאדה, אחד הבכירים ביותר בממשל היוגוסלבי.
היחסים הדו-צדדיים הרשמיים בין שתי המדינות נותקו לאחר מלחמת ששת הימים, כאשר ישראל ציפתה כי הם יישארו מנותקים כל עוד יוגוסלביה תמשיך למלא תפקיד מוביל בעולם השלישי באמצעות ארגון המדינות הבלתי-מזדהות. עם זאת, המגעים התרבותיים והמסחריים בין שתי המדינות נמשכו בחילופי ביניים בין שני הצדדים, כולל ביקור של תיאטרון הבימה בבלגרד, הקמת טיסות ישירות של JAT איירווייז בין נמל התעופה בלגרד ניקולה טסלה לנמל התעופה בן-גוריון, ביקור אלעזר גרנות וכו'. בשנת 1985 הדיפלומט היוגוסלבי ווֹיִימיר שוֹבַּיִיק (Vojimir Šobajik) סיפר לעיתון פוליטיקה (אנ') כי ביטול היחסים הייתה טעות וכי "אסור שהלגיטימיות של ישראל תהיה מוטלת בספק". יש מי שייחסו את החלטה שלא לכונן מחדש את היחסים עד 1982 (לאחר מותו של נשיא יוגוסלביה יוסיפ ברוז טיטו) בהעדפה אישית של שר החוץ היוגוסלבי ראיף דיזדרביץ' (אנ') שהיה הדמות המובילה בלובי הפרו-ערבי המשפיע במדינה. ב-9 בספטמבר 1988, שמחה דיניץ, יו"ר הסוכנות היהודית לישראל, היה הנציג הישראלי הראשון שביקר רשמית ביוגוסלביה לאחר התפרקות היחסים.
בשנת 1990 ביקרו בישראל ראש ממשלת הרפובליקה הסוציאליסטית של סרביה (אחת משש הרפובליקות המרכיבות את יוגוסלביה) סטנקו רדמילוביץ' יחד עם משלחת של 300 איש, בהם נציגי חברות רבות. כינון מחדש של היחסים הדיפלומטיים הפורמליים בין שתי המדינות (ברמה הפדרלית היוגוסלבית) התעכב ובפועל מעולם לא יושם בגלל חששות במשרד החוץ ברמה הפדרלית, חילוקי דעות בין שש הרפובליקות ובסופו של דבר פירוק המדינה ומלחמות יוגוסלביה.
ראו גם

יחסי ישראל–סרביה
שגרירות ישראל בבלגרד
לקריאה נוספת

משה יגר, ראשיתו של שירות החוץ 1948–1967, הוצאת כרמל, 2021, עמ' 78–79.
יעשו לנו כבוד

יעשו לנו כבוד הוא סינגל שהוקלט על ידי הזמר הישראלי עומר אדם. השיר יצא לאור ב-8 באפריל 2019 מתוך האלבום השישי של אדם, Omer, על ידי חברת התקליטים NMC.
רקע וכתיבה

השיר נכתב על ידי אלעד טרבלסי, הולחן על ידי טרבלסי ואסף צרויה ועובד על ידי צרויה. השיר הוא בסגנון הפופ הים-תיכוני.
וידאו קליפ

לא פורסם וידאו קליפ רשמי לשיר. אדם העלה לערוץ היוטיוב שלו את קליפ המילים הרשמי של השיר ב-8 באפריל 2019, בסמוך לצאת הסינגל עצמו.
נכון לאוקטובר 2022 מונה הצפיות של הקליפ עומד על כ-27 מיליון.
מיקומי שיא

|   ‏‏‏  מצעדים שבועיים (2019)> מדינה |   ‏‏‏  מצעדים שבועיים (2019)> מצעד |   ‏‏‏  מצעדים שבועיים (2019)> מיקום שיא |   ‏‏‏  מצעדים שבועיים (2019)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | המצעד הרשמי של גלגלצ | 5 |  |
|   ‏‏‏  מצעדי סוף-שנה (2019)> מדינה |   ‏‏‏  מצעדי סוף-שנה (2019)> מצעד |   ‏‏‏  מצעדי סוף-שנה (2019)> מיקום שיא |   ‏‏‏  מצעדי סוף-שנה (2019)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ ווואלה! | 22 |  |
הערות שוליים

↑   עומר אדם - יעשו לנו כבוד, סרטון  באתר יוטיוב (אורך: 3:22)
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
חוחיות

| חוחיות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
תת־משפחה:: חוחיות
שם מדעי
 Carduelinae ‏ויגורס, 1825

Eophona personata
ירקון
חוחיות (שם מדעי: Carduelinae) היא תת-משפחה של ציפורי שיר ממשפחת הפרושיים. זוהי תת-המשפחה הגדולה ביותר במשפחה וכוללת גם את הטנגריים ואת הקרדינליים. כמה חוקרים מוסיפים לקבוצה גדולה זו גם את פרושי הוואי שנחשבת בעיני חוקרים אחרים כתת-משפחה עצמאית.
בני קבוצה זו כוללים את מרבית בני משפחת הפרושיים וכולם בעלי מבנה המותאם לפיצוח זרעים קשים או לשליפתם. הם ניזונים גם על פירות שונים, חרקים ועוד מיני מזונות.
רבים ממינים אלו צבעוניים מאוד ובעלי זמירות נעימות, ובשל כך מספר מינים משמשים כחיות מחמד, ביניהם הקנרית.
סוגים

Mycerobas
פצחן (Coccothraustes)
Eophona
Pinicola
אדמונית (Pyrrhula) - בו אדמונית אירופית
Rhodopechys - בו חצוצרן חרמון
Bucanetes
סוג ומין יחיד חוחית קרימסון (Agraphospiza rubescens)
סוג ומין יחיד פרוש ממושקף (Callacanthis burtoni)
סוג ומין יחיד פרוש צהוב-עורף (Pyrrhoplectes epauletta)
סוג ומין יחיד פרוש כהה-חזה (Procarduelis nipalensis)
Leucosticte
ורדית (Carpodacus) - בו ורדית סיני וורדית אירופית
Haemorhous - בו פרוש הבית (Haemorhous mexicanus)
פרוש ירוק (Chloris) - בו הירקון
סוג ומין יחיד חצוצרן שחור-מקור (Rhodospiza obsoleta)
Rhynchostruthus
סוג ומין יחיד פרוש זהבני (Linurgus olivaceus)
Crithagra
Linaria - בו תפוחית מצויה
Acanthis - בו תפוחית שחורת סנטר
צלוב-מקור (Loxia)
סוג ומין יחיד קנרית הררית (Chrysocorythus estherae)
פרוש זהוב (Carduelis)
בזבוז (Serinus)
Spinus - בו החורפי
בנוסף לסוגים אלה ישנם את בני תת-משפחת הטנגריים והקרדינליים.
יחיא ג'אמה

יחיא ג'אמה (באנגלית: Yahya Jammeh) נולד ב-25 במאי 1965 בקנילאי, באזור החוף המערבי של גמביה) הוא איש צבא גמביאני, שליט גמביה לשעבר, שעלה לשלטון בעקבות הפיכה צבאית שהוביל בשנת 1994 והודח בהפיכה צבאית בשנת 2017. בשנים 1994–1996 הנהיג את המדינה כיושב ראש המועצה השלטת הזמנית של הכוחות המזוינים והחל משנת 1996 נבחר בבחירות נשיאותיות חוזרות כנשיא גמביה (1996, 2001, 2006).
שלטונו לבש אופי רודני ומדכא. בבחירות לנשיאות ב-2016 הובס יחיא ג'אמה על ידי מועמד האופוזיציה, אדאמה בארו. תחילה ג'אמה הודיע שהוא מקבל את התוצאות, אולם ב-9 בדצמבר 2016 הודיע על ביטולן בנימוק שהן זויפו וכי בכוונתו לערוך בחירות חדשות. מדינות אפריקה השכנות הציבו לו אולטימטום וצבא סנגל השכנה פלש, בגיבוי מדינות אפריקאיות נוספות, למדינה, על מנת לאפשר את מינויו של הנשיא הנבחר אדאמה בארו.
ביוגרפיה > ראשית חייו

הוריו של יחיא ג'אמה היגרו לגמביה מסנגל השכנה והתיישבו ביישוב הספר קנילאי במחוז פוני קנסאלה בדרום גמביה. הם בני הקבוצה האתנית דיולה או ג'וֹלה. יחיא ג'אמה נולד בשנת 1965 בקנילאי.
בשנים 1972–1978 למד ג'אמה בבית ספר יסודי "סנט אדוורד" ביישוב בוויאם. בשנים 1978–1983 המשיך לימודיו בתיכון "גמביה". ב-1983 סיים עם תעודה לחינוך כללי GCE בהצטיינות במקצועות גאוגרפיה, ביולוגיה, פיזיקה והשפות אנגלית וצרפתית.
ביוגרפיה > קריירה משטרתית וצבאית

בתום לימודיו באפריל 1984 הצטרף ג'אמה ל"ז'נדרמריה הלאומית של גמביה" (GNG), כוחות משטרה שהפכו מאוחר יותר לצבא הלאומי של גמביה GNA. ב-1984–1986 היה לוחם ב"כוח המיוחד להתערבויות". בשנים 1986–1987 שובץ ביחידה מיוחדת ניידת של הז'נדרמריה. בשנים 1987–1989 עבר אימונים והשתלמות בבית ספר של המשטרה כדי להתמנות למשמר הנשיאותי. בתוקף תפקידיו עבר ג'אמה השתלמות גם במדינת ג'ורג'יה בארצות הברית. בספטמבר 1989 הועלה לדרגת סוב-לוטננט (סג"ם).
בדצמבר 1989 התמנה ג'אמה במשמר הנשיאותי של הנשיא הראשון של גמביה, סר דאוודה ג'ווארה. הוא נשלח במסגרת יחידה גמביאנית להיות חלק מהכוחות לשמירת השלום בליבריה, ולהשתלמויות ואימונים נוספים בטורקיה ובארצות הברית.
ב-1990 היה ג'אמה אחראי על האבטחה בוועידת הפסגה של ראשי המדינות שבקהילייה הכלכלית המערב אפריקאית ECOWAS ובוועידה בנוגע לליבריה במלון קייראבה ביץ' בבנג'ול.
בינואר-יוני 1991 פיקד על יחידה של הז'נדרמריה הניידת וביוני-אוגוסט אותה השנה על יחידת משטרה צבאית של הז'נדרמריה הלאומית. ב-1993 איבטח ג'אמה את ועידת קבוצת הניטור של ECOWAS. בפברואר 1992 פיקד על יחידות השוטרים שאיבטחו את ביקורו של האפיפיור יוחנן פאולוס השני בגמביה.
בין אוגוסט 1991 ליולי 1994 פיקד ג'אמה על שלוחת המשטרה הצבאית ביונדום.
ב-1992 קודם לדרגת לוטננט ובינואר 1994 לדרגת קפטן. בין ספטמבר 1993 לינואר 1994 עבר אימונים מיוחדים בפורט מקללן במדינת אלבמה בארצות הברית.
אחרי ההפיכה הצבאית שהוביל עלה לדרגת קולונל. ב-8 בספטמבר 1996, לפני הבחירות לנשיאות, פרש מהצבא.
ביוגרפיה > בראש הפיכה צבאית

ב-22 ביולי 1994, בעת ששירת במשטרה הצבאית, ארגן ג'אמה הפיכה צבאית שבה הדיח את הנשיא דואדה ג'ווארה.
למשך שנתיים הנהיג ג'אמה את המדינה כראש חונטה צבאית שנקראה "המועצה השלטת הזמנית של הכוחות המזוינים" (AFPRC). בשנת 1996 ארגן בחירות לנשיאות שבהן ניצח ונבחר לנשיא.
ב-8 בספטמבר 1996 העלה את עצמו לדרגת קולונל. באותה תקופה היה ראש המדינה הצעיר בעולם.
ביוגרפיה > נשיא המדינה

הנשיא נודע בסגנון חייו הראוותני ובהנהגה הדרגתית של חוקי האסלאם - שריעה.
הוא הקים בבירה בנג'ול שער ניצחון לכבוד ההפיכה הצבאית שניהל בשנת 1994. כמו כן בנה לעצמו וילה מפוארת ביישוב הולדתו בדרום הארץ.
משטרו שהתאפיין בשערוריות שחיתות הנהיג מחדש את עונש המוות ברוח המסורת המוסלמית, כדי להרתיע את הפשיעה.
בשנת 2007 הודיע ג'אמה כי גילה תרופת צמחים לאיידס.
בנובמבר 2011 נבחר לנשיא פעם רביעית עם 72% מהקולות. הקהילייה הכלכלית של ארצות מערב אפריקה מתחה בקורת על בחירות אלה בהגדירן "חסרות חופש, הגינות ושקיפות".
בשנת 2008 דרש ג'אמה מכל ההומוסקסואלים לעזוב את המדינה.
ב-2013 הוא הוציא את גמביה מחבר העמים הבריטי אותו כינה "נאו-קולוניאליסטי". באותה שנה הנהיג את שבוע העבודה המקוצר של 4 ימים (בימי ב-ה). ביוני 2015 הוסיף ג'אמה לשמותיו גם את הכינוי בשפה מנדינגו "בבילי מנסה", שמשמעותן "מדלג על נהרות". ב-11 בדצמבר 2015 הכריז ג'אמה על גמביה "רפובליקה אסלאמית", על מנת להרחיקה, כדבריו, עוד יותר מה"מורשת הקולוניאלית". בשנת 2014 השעה האיחוד האירופי זמנית את הסיוע הכספי לגמביה בגלל "פגיעות קשות בזכויות אדם".
במסגרת מאמציו לקבל סיוע מארצות אסלאמיות חשובות הידק ג'אמה את יחסי ארצו עם לוב בימי הקולונל קדאפי, עם סודאן ואיראן, בה ערך ביקור לפי הזמנת הנשיא
מחמוד אחמדינז'אד.
בבחירות לנשיאות המדינה בשנת 2016 הובס יחיא ג'אמה על ידי מועמד האופוזיציה, אדאמה בארו. תחילה ג'אמה הודיע שהוא מקבל את התוצאות, אולם ב-9 בדצמבר 2016 הודיע על ביטולן מאחר שתוצאות זויפו וכי בכוונתו לערוך בחירות חדשות. ברם מדינות אפריקה השכנות הציבו לו אולטימטום וכי עליו לקבל את תוצאות הבחירות. בעקבות זאת פלש צבא סנגל השכנה, בגיבוי מדינות אפריקאיות נוספות למדינה, על מנת לאפשר את מינויו של הנשיא הנבחר אדאמה בארו. ב-22 בינואר 2017 עזב ג'אמה את המדינה והשלטון הועבר הלכה למעשה לידי בארו.
חייו הפרטיים

בדצמבר 1998 התגרש ג'אמה מאשתו הראשונה, טוטי פאל ג'אמה, והתחתן עם אישה מרוקאית בשם זיינב סומה. מנישואים אלה נולדו לו שלושה ילדים: שתי בנות ובן.
באוקטובר 2010 הוא נשא אישה נוספת - את אלימה סאלח.
פרסים ואותות הוקרה

1999 - תואר דוקטור במשפטים לשם כבוד של אוניברסיטת סנט מרי, הליפקס, קנדה, "על תרומתו להשכנת רווחה, שלום והרמוניה".
הערות שוליים

↑  ב-seneweb site 18.8.2014
↑  The Daily Observer, Banjul,1.10.2010 President Jammeh Marries Second Wife
1 2  אוריאל לוי, ‏צבא סנגל פלש לגמביה לאחר שהנשיא המודח סירב להתפנות מתפקידו, באתר דבר העובדים בארץ ישראל, 20 בינואר 2017
1 2 3 4   רויטרס, נשיא גמביה הכריז כי ארצו תהיה מעתה רפובליקה איסלאמית, באתר הארץ, 13 בדצמבר 2015
↑  "סידויטשה צייטונג", 2013
↑  דיווח סוכנות הידיעות פרס 27.9.2007
| --- | --- |
בקרת זהויות :  PLWABN: 9810569384705606  GND: 1068074388  ISNI: 0000 0000 4567 1247  LCCN: n98014688  SUDOC: 266179630  VIAF: 18991644   WorldCat (עם VIAF): 18991644 
שער ניצחון בבנג'ול לזכר ההפיכה הצבאית בשנת 1994
הנשיא יחיא ג'אמה, בלבן, הגיע לוועידת האיחוד האפריקאי בשארם א-שייח' בינואר 2008
ג'אמה בבית הלבן בפגישה עם נשיא ארצות הברית ברק אובמה ואשתו, מישל, בשנת 2009
יחסי מקסיקו–קוסובו

| יחסי מקסיקו–קוסובו |
| --- | --- |
מקסיקו: קוסובו


מקסיקו: קוסובו
שטח (בקילומטר רבוע)
1,964,375: 10,887
אוכלוסייה
131,133,866: 1,682,095
תמ"ג (במיליוני דולרים)
1,788,887: 10,438
תמ"ג לנפש (בדולרים)
13,642: 6,206
משטר
רפובליקה פדרלית: רפובליקה

בין מקסיקו לקוסובו לא מתקיימים כלל יחסים דיפלומטיים.